ਰਾਧਾ ਯਾਦਵ
ਰਾਧਾ ਪ੍ਰਕਾਸ਼ ਯਾਦਵ (ਜਨਮ 21 ਅਪ੍ਰੈਲ 2000) ਇੱਕ ਭਾਰਤੀ ਕ੍ਰਿਕਟਰ ਹੈ। ਉਹ ਮੁੰਬਈ, ਬੜੌਦਾ ਅਤੇ ਪੱਛਮੀ ਜ਼ੋਨ ਲਈ ਖੇਡਦੀ ਹੈ। ਉਸਨੇ 4 ਪਹਿਲੀ ਸ਼੍ਰੇਣੀ, 13 ਲਿਸਟ ਏ ਅਤੇ 16 ਮਹਿਲਾ ਟੀ-20 ਮੈਚ ਖੇਡੇ ਹਨ। ਉਸਨੇ 10 ਜਨਵਰੀ 2015 ਨੂੰ ਕੇਰਲ ਦੇ ਖਿਲਾਫ਼ ਮੁੱਖ ਘਰੇਲੂ ਕ੍ਰਿਕਟ ਵਿੱਚ ਆਪਣਾ ਡੈਬਿਊ ਕੀਤਾ ਸੀ।

ਮੁੱਢਲਾ ਜੀਵਨ 
ਉਸ ਦਾ ਜਨਮ ਕਾਂਦੀਵਲੀ (ਪੱਛਮੀ), ਮੁੰਬਈ ਵਿੱਚ ਚੌਥੇ ਮਹੀਨੇ ਸਮੇਂ ਤੋਂ ਪਹਿਲਾਂ ਹੋਇਆ ਸੀ। ਉਹ ਆਪਣੇ ਪਿਤਾ ਦੇ ਸਬਜ਼ੀਆਂ ਦੇ ਸਟਾਲ ਦੇ ਪਿੱਛੇ, 225 ਵਰਗ ਫੁੱਟ ਦੇ ਘਰ ਵਿੱਚ ਰਹਿੰਦੀ ਹੈ, ਜੋ ਕਿ ਸਲੱਮ ਰੀਡਿਵੈਲਪਮੈਂਟ ਏਰੀਆ (ਐਸ.ਆਰ.ਏ.) ਸਕੀਮ ਦੇ ਤਹਿਤ ਮੁੜ ਵਿਕਸਤ ਕੀਤੀ ਗਈ ਸੁਸਾਇਟੀ ਦੇ ਬਾਹਰ ਰੱਖਿਆ ਗਿਆ ਹੈ। ਉਸਦੇ ਪਿਤਾ ਸ਼੍ਰੀ ਓਮਪ੍ਰਕਾਸ਼ ਯਾਦਵ ਮੂਲ ਰੂਪ ਵਿੱਚ ਉੱਤਰ ਪ੍ਰਦੇਸ਼ ਦੇ ਜੌਨਪੁਰ ਜ਼ਿਲੇ ਦੇ ਰਹਿਣ ਵਾਲੇ ਹਨ। ਉਸਨੇ ਮੁੰਡਿਆਂ ਨਾਲ ਸੋਸਾਇਟੀ ਦੇ ਅਹਾਤੇ ਵਿੱਚ ਕ੍ਰਿਕਟ ਖੇਡਣਾ ਸ਼ੁਰੂ ਕੀਤਾ, ਜਿੱਥੇ ਉਸਦੇ ਕੋਚ, ਪ੍ਰਫੁੱਲ ਨਾਇਕ ਨੇ ਉਸਨੂੰ ਦੇਖਿਆ ਅਤੇ ਉਹ 12 ਸਾਲ ਦੀ ਉਮਰ ਤੋਂ ਉਸਨੂੰ ਸਿਖਲਾਈ ਦੇ ਰਿਹਾ ਹੈ। ਉਸਨੇ ਉਸਨੂੰ 2013 ਵਿੱਚ ਆਨੰਦੀਬਾਈ ਦਾਮੋਦਰ ਕਾਲੇ ਵਿਦਿਆਲਿਆ ਤੋਂ ਆਵਰ ਲੇਡੀ ਆਫ਼ ਰੈਮੇਡੀ (ਕਾਂਦਵਾਲੀ) ਸਿਫਟ ਕਰ ਦਿੱਤਾ। ਉਹ ਵਿਦਿਆ ਕੁੰਜ ਸਕੂਲ ਗਈ।

ਕਰੀਅਰ 
ਉਸਨੇ 13 ਫਰਵਰੀ 2018 ਨੂੰ ਦੱਖਣੀ ਅਫ਼ਰੀਕਾ ਦੀਆਂ ਔਰਤਾਂ ਦੇ ਵਿਰੁੱਧ ਭਾਰਤੀ ਮਹਿਲਾ ਲਈ ਆਪਣੀ ਮਹਿਲਾ ਟੀ-20 ਅੰਤਰਰਾਸ਼ਟਰੀ ਕ੍ਰਿਕਟ ਦੀ ਸ਼ੁਰੂਆਤ ਕੀਤੀ।

ਅਕਤੂਬਰ 2018 ਵਿੱਚ, ਉਸਨੂੰ ਵੈਸਟਇੰਡੀਜ਼ ਵਿੱਚ 2018 ਆਈ.ਸੀ.ਸੀ. ਮਹਿਲਾ ਵਿਸ਼ਵ ਟੀ-20 ਟੂਰਨਾਮੈਂਟ ਲਈ ਭਾਰਤ ਦੀ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ। ਉਹ ਪੰਜ ਮੈਚਾਂ ਵਿੱਚ ਅੱਠ ਆਊਟ ਹੋਣ ਦੇ ਨਾਲ ਟੂਰਨਾਮੈਂਟ ਵਿੱਚ ਭਾਰਤ ਲਈ ਸਾਂਝੇ ਤੌਰ 'ਤੇ ਸਭ ਤੋਂ ਵੱਧ ਵਿਕਟਾਂ ਲੈਣ ਵਾਲੀ ਗੇਂਦਬਾਜ਼ ਸੀ।

ਜਨਵਰੀ 2020 ਵਿੱਚ, ਉਸਨੂੰ ਆਸਟ੍ਰੇਲੀਆ ਵਿੱਚ 2020 ਆਈ.ਸੀ.ਸੀ. ਮਹਿਲਾ ਟੀ-20 ਵਿਸ਼ਵ ਕੱਪ ਲਈ ਭਾਰਤ ਦੀ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ।

9 ਨਵੰਬਰ, 2020 ਨੂੰ, ਟ੍ਰੇਲਬਲੇਜ਼ਰਸ ਬਨਾਮ ਸੁਪਰਨੋਵਾਸ ਵਿਚਕਾਰ, ਮਹਿਲਾ ਟੀ-20 ਚੈਲੇਂਜ 2020 ਦੇ ਫਾਈਨਲ ਮੈਚ ਦੌਰਾਨ, ਉਹ 5 ਵਿਕਟਾਂ ਲੈਣ ਵਾਲੀ ਮਹਿਲਾ ਟੀ-20 ਚੈਲੇਂਜ ਦੀ ਪਹਿਲੀ ਟੀ-20 ਖਿਡਾਰਨ ਬਣ ਗਈ।

ਫ਼ਰਵਰੀ 2021 ਵਿੱਚ, ਉਸਨੂੰ ਦੱਖਣੀ ਅਫ਼ਰੀਕਾ ਦੇ ਖਿਲਾਫ਼ ਲੜੀ ਲਈ ਭਾਰਤ ਦੀ ਮਹਿਲਾ ਇੱਕ ਦਿਨਾ ਅੰਤਰਰਾਸ਼ਟਰੀ (ਡਬਲਿਊ.ਓ.ਡੀ.ਆਈ.) ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ। ਉਸਨੇ 14 ਮਾਰਚ 2021 ਨੂੰ, ਦੱਖਣੀ ਅਫ਼ਰੀਕਾ ਦੇ ਖਿਲਾਫ਼, ਭਾਰਤ ਲਈ ਆਪਣੀ ਮਹਿਲਾ ਇੱਕ ਦਿਨਾ ਅੰਤਰਰਾਸ਼ਟਰੀ (ਡਬਲਿਊ.ਓ.ਡੀ.ਆਈ.) ਸ਼ੁਰੂਆਤ ਕੀਤੀ।

ਮਈ 2021 ਵਿੱਚ, ਉਸਨੂੰ ਇੰਗਲੈਂਡ ਦੀ ਮਹਿਲਾ ਕ੍ਰਿਕਟ ਟੀਮ ਦੇ ਖਿਲਾਫ਼ ਇੱਕ-ਵਾਰ ਮੈਚ ਲਈ ਭਾਰਤ ਦੀ ਟੈਸਟ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ।

ਉਹ 2021 ਮਹਿਲਾ ਬਿਗ ਬੈਸ਼ ਲੀਗ ਵਿੱਚ ਸਿਡਨੀ ਸਿਕਸਰਸ ਲਈ ਖੇਡਦੀ ਹੈ।

ਹਵਾਲੇ 

ਭਾਰਤੀ ਮਹਿਲਾ ਓਡੀਆਈ ਕ੍ਰਿਕਟ ਖਿਡਾਰੀ
ਜ਼ਿੰਦਾ ਲੋਕ
ਜਨਮ 2000